N Á R O D N Á R A D A S L O V E N S K E J R E P U B L I K Y

VI. volebné obdobie

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**471**

##### VLÁDNY NÁVRH

**Zákon**

z ............. 2013,

ktorým sa mení a dopĺňa zákon č. 435/2010 Z. z.

o poskytovaní dotácií v pôsobnosti Ministerstva obrany Slovenskej republiky

Národná rada Slovenskej republiky sa uzniesla na tomto zákone:

**Čl. I**

Zákon č. 435/2010 Z. z. o poskytovaní dotácií v pôsobnosti Ministerstva obrany Slovenskej republiky sa mení a dopĺňa takto:

1. V § 2 písmeno l) znie:

„l) úhradu zvýšených nákladov na poľnohospodársku výrobu a hospodárenie v lesoch z dôvodu výcviku ozbrojených síl Slovenskej republiky vo vojenskom obvode alebo na územiach slúžiacich na zabezpečenie úloh obrany štátu,“.

1. V § 2 písm. m) druhom a ôsmom bode sa slová „lesných hospodárskych plánov“ nahrádzajú slovami „programov starostlivosti o lesy“.
2. V § 2 písm. m) siedmom bode sa za slovo „realizácia“ vkladajú slová „mechanických, chemických a“.
3. V § 2 písm. m) jedenástom bode sa za slovo „tokov“ vkladá čiarka a slová „lesných pozemkov, lesných porastov“.
4. V § 2 písm. m) dvanástom bode sa za slovo „krajiny“ vkladá čiarka a slová „na území“ sa nahrádzajú slovom „územia“.
5. V § 2 sa písmeno m) dopĺňa štrnástym bodom, ktorý znie:

„14. trvalo udržateľné hospodárenie v lesoch.9a)“.

Poznámka pod čiarou k odkazu 9a znie:

„9a) § 2 písm. i) zákona č. 326/2005 Z. z. o lesoch.“.

1. § 3 sa dopĺňa odsekmi 5 a 6, ktoré znejú:

„(5) Dotáciu na účely podľa § 2 písm. m) možno poskytnúť žiadateľovi podľa odseku 1 písm. g) aj na lesný majetok vo vlastníctve štátu, ktorý spravuje so súhlasom Ministerstva pôdohospodárstva a rozvoja vidieka Slovenskej republiky.20a)

(6) Dotáciu na účely podľa § 2 písm. m) štrnásteho bodu možno poskytnúť žiadateľovi podľa odseku 1 písm. g) do výšky sadzby na hektár zabezpečeného mladého lesného porastu v príslušnom hospodárskom súbore lesných typov zverejnenej vo výzve podľa § 4 ods. 4, ak mladý lesný porast

a) nie je starší ako sedem rokov od vzniku holiny,

b) vznikol po náhodnej ťažbe,

c) je obhospodarovaný podľa programu starostlivosti o lesy a zabezpečený.“.

Poznámka pod čiarou k odkazu 20a znie:

„20a) § 50 ods. 4 zákona č. 326/2005 Z. z. v znení zákona č. 360/2007 Z. z.“.

1. V § 4 ods. 4 sa za slovo „piateho“ vkladajú slová „a štrnásteho“.
2. Za § 8 sa vkladá § 8a, ktorý vrátane nadpisu znie:

„§ 8a

Prechodné ustanovenie k úpravám účinným od 1. septembra 2013

Žiadateľ podľa § 3 ods. 1 písm. g) predkladá v roku 2013 najneskôr do 15. novembra ministerstvu žiadosť na účely podľa

1. § 2 písm. l), okrem žiadosti na úhradu zvýšených nákladov na poľnohospodársku výrobu z dôvodu výcviku ozbrojených síl Slovenskej republiky vo vojenskom obvode,
2. § 2 písm. m), okrem piateho a štrnásteho bodu, na lesný majetok vo vlastníctve štátu, ktorý spravuje so súhlasom Ministerstva pôdohospodárstva a rozvoja vidieka Slovenskej republiky.“.

1. V prílohe poznámke x/ sa slová „podľa § 2 písm. a) až i)“ nahrádzajú slovami „podľa § 2 písm. a) až d)“.
2. V prílohe sa slová „Podľa zákona č. 428/2002 Z. z. o ochrane osobných údajov v znení neskorších predpisov súhlasím so spracovaním osobných údajov a so zverejnením nasledovných údajov: meno a priezvisko/názov žiadateľa, adresa, IČO, názov účelu dotácie, celkový rozpočet projektu, na ktorý sa dotácia žiada, požadovaná suma dotácie, poskytnutá suma dotácie. Zároveň vyhlasujem, že údaje uvedené v žiadosti sú pravdivé, presné a úplné.“ nahrádzajú slovami „Vyhlasujem, že údaje uvedené v žiadosti sú pravdivé, presné a úplné.“.

**Čl. II**

Tento zákon nadobúda účinnosť 1. septembra 2013.